Nogaj konverterte til islam som sin onkel Berke Khan, men det er ukjent når hans omvendelse hendte; det antas at dette ikke var lenge etter Berke konverterte i 1250-årene. Hans navn står oppført på en liste over nye konvertitter sendt av Berke til mamelukksultanen Baibars i 1262/63. Nesten ett tiår senere, i 1270/71, skriver Nogaj selv at han har omfavnet islam i et brev til Egypts sultan.